钦定古今图书集成/明伦汇编/氏族典/第395卷 > 李稷
## 钦定古今图书集成/明伦汇编/氏族典/第395卷 > 李稷

按《元史李稷传》：“稷字孟豳，滕州人。泰定四年，中进士
第，授淇州判官，调海陵县丞，入为翰林国史院编修
官，擢御史台照磨。至正初，出为江南行台监察御史，
迁都事，又入为监察御史，劾奏阉宦高龙卜交通时
相，为国基祸。又言御史封事须至御前开拆，以防壅
蔽之患。言事官须优加擢用，以开谏诤之路。帝悉可”
其奏。迁中书左司都事，又四迁为户部尚书。十一年，
廷议以中原租税不实，将履亩起税。稷诣都堂言曰：
“方今妖寇窃发，民庶流亡，此政一行，是驱民为盗也。
相臣是之。”寻参议中书省事，俄迁治书侍御史。十二
年，从丞相脱脱出师征徐州。召为詹事丞，除侍御史。
俄迁中书参知政事，除枢密副使，俄陞御史中丞。二
十四年，出为陕西行台中丞，未行，改山东廉访使。得
疾还京，卒。